
REFERAT DE APROBARE  A PROIECTULUI DE HOTĂRÂRE

[bookmark: _Hlk116893146]Privind înaintarea către Guvernul României a unei cereri privind trecerea imobilului-teren  înscris în CF nr. 407725 Timișoara nr. top. 8477/1/1/1/1/1/1/1 din domeniul public al Statului Român în domeniul public al Municipiului Timișoara 

1. Descrierea situaţiei actuale:
Imobilul-teren care face obiectul prezentului proiect aparține intravilanului Timișoara .
Imobilul-teren care face obiectul  acestui proiect  aparține intravilanului Municipiului Timişoara, fiind în proprietatea Statului Român .
Bunurile aparținând domeniului public al Municipiului Timișoara sunt într-o dinamică permanentă, fapt care creează uneori neconcordanțe. La nivelul municipiului, pe lângă multitudinea de proiecte aflate în implementare fie din surse atrase fie din surse proprii, se identifică în permanență noi oportunități de investiții. În funcție de sursa de finanțare a acestora se solicită de către autoritățile responsabile o serie de documente care atestă faptul că aceste bunuri aparțin domeniului public al Municipiului Timișoara . 
[bookmark: _Hlk116893335]În cadrul Planului Național de Redresare și Reziliență (PNRR), conform Ghidului specific aferent Componentei 3-Managementul deșeurilor, INVESTIȚIA I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea SUBINVESTIȚIEI I1.A.- “Înființarea de centre de colectare prin aport voluntar”, managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. Investițiile în cadrul Planului Național de Redresare și Reziliență în domeniul gestionării deșeurilor municipale contribuie cu 4,5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în 2025, astfel cum este definită în Directiva –cadru privind deșeurile (Directiva 2008/98/CE modificată prin Directiva (UE) 2018/851).

2. Schimbări preconizate și rezultate așteptate:
	În municipiul Timișoara este necesară realizarea unui număr de 3 centre de colectare prin aport voluntar în vederea conformării la obligația prevăzută la art. 60 alin.1 pct.A lit.h) din OUG nr.92/2021 privind regimul deșeurilor, potrivit căreia, autoritățile administrației publice locale au obligația de a asigura spațiile necesare pentru colectarea separată a deșeurilor, dotarea acestora cu containere specifice fiecărui tip de deșeu și dezvoltă în mod corespunzător  centre înființate pentru a oferii populației posibilitea de a se debarasa fără plată, de deșeuri de hârtie și carton, sticlă, metal, materiale plastice, lemn, textile, ambalaje, deșeuri de echipamente electrice și electronice, deșeuri de baterii și acumulatori și deșeuri voluminoase, inclusiv saltele și mobilă.
	Prin PNRR, conform Ghidului specific, în fiecare centru se vor colecta 13 fracții de deșeuri.
	Tipurile de solicitanți care pot depune cereri de finanțare sunt: Unitățile Administrativ-Teritoriale (inclusiv subdiviziunile/sectoarele acestora) organizate la nivel de municipiu și oraș.


3. Alte informații:
	Reglementarea situației juridice a imobilului-teren înscris în CF nr. 407725 Timișoara nr. top. 8477/1/1/1/1/1/1/1 este necesară în vederea dezlipirii unei suprafețe de 2500 mp necesară pentru accesarea fondurilor europene aferente PNRR în vederea realizării investiției – Centru Integrat de Colectare prin aport voluntar destinat aglomerărilor urbane mari (CAV).
	Centrul de colectare prin aport voluntar va asigura colectarea separată a deșeurilor menajere care nu pot fi colectate în sistem „door-to-door”, respectiv deșeurile reciclabile și biodeșeuri care nu pot fi colectate în pubele individuale, precum și fluxurile speciale de deșeuri-deșeuri voluminoase, deșeuri textile,  deșeuri din lemn, mobilier, deșeuri din anvelope, deșeuri de echipamente electrice și electronice, baterii uzate, deșeuri periculoase, deșeuri de grădină, deșeuri din construcții și demolări , etc.

4. Concluzii:
	Având în vedere cele menţionate mai sus, considerăm necesară și oportună înaintarea către Guvernul României a unei cereri privind trecerea imobilului-teren  înscris în CF nr. 407725 Timișoara nr. top. 8477/1/1/1/1/1/1/1 din domeniul public al Statului Român în domeniul public al Municipiului Timișoara.

           PRIMAR                                                                                              DIRECTOR PATRIMONIU,
             DOMINIC FRITZ                                                                                  MIHAI BONCEA 

RAPORT DE SPECIALITATE

Privind înaintarea către Guvernul României a unei cereri privind trecerea imobilului-teren  înscris în CF nr. 407725 Timișoara nr. top. 8477/1/1/1/1/1/1/1 din domeniul public al Statului Român în domeniul public al Municipiului Timișoara 

              Având în vedere Referatul de aprobare a proiectului de hotărâre nr. SC2022-22139/17.10.2022 al Primarului Municipiului Timișoara și proiectul de hotărâre privind înaintarea către Guvernul României a unei cereri privind trecerea imobilului-teren  înscris în CF nr. 407725 Timișoara nr. top. 8477/1/1/1/1/1/1/1 din domeniul public al Statului Român în domeniul public al Municipiului Timișoara, facem următoarele precizări:
Imobilul-teren care face obiectul prezentului proiect aparține intravilanului Timișoara .
Bunurile aparținând domeniului public al Municipiului Timișoara sunt într-o dinamică permanentă, fapt care creează uneori neconcordanțe. La nivelul municipiului, pe lângă multitudinea de proiecte aflate în implementare fie din surse atrase fie din surse proprii, se identifică în permanență noi oportunități de investiții. În funcție de sursa de finanțare a acestora se solicită de către autoritățile responsabile o serie de documente care atestă faptul că aceste bunuri aparțin domeniului public al Municipiului Timișoara. Terenurile care fac obiectul  acestui proiect  sunt în proprietatea Statului Român.
În cadrul Planului Național de Redresare și Reziliență (PNRR), conform Ghidului specific aferent Componentei 3-Managementul deșeurilor, INVESTIȚIA I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea SUBINVESTIȚIEI I1.A.- “Înființarea de centre de colectare prin aport voluntar”, managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. Investițiile în cadrul Planului Național de Redresare și Reziliență în domeniul gestionării deșeurilor municipale contribuie cu 4,5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în 2025, astfel cum este definită în Directiva –cadru privind deșeurile (Directiva 2008/98/CE modificată prin Directiva (UE) 2018/851).
Un centru de colectare cu aport voluntar poate deservi o comunitate cu până la 50.000 de locuitori şi va fi amplasat pe raza UAT Municipiul Timișoara, respectând prevederile Ordinului Ministrului Sănătăţii nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările şi completările ulterioare. 
Potrivit art. 292 alin 1), 3), 5) şi 6) din OUG nr. 57 privind Codul administrativ,  trecerea unui bun din domeniul public al statului în domeniul public al unei unităţi administrativ-teritoriale se face la cererea consiliului local, prin hotărâre a Guvernului;   Cererea  se aprobă prin hotărâre a consiliului local şi se face doar în situaţia în care bunul se află situat pe raza teritorială a unităţii administrativ-teritoriale care solicită trecerea, cu excepţia cazului în care prin lege nu se specifică altfel şi  bunul este declarat de interes public local.   
Hotărârea de guvern este  iniţiată de guvern, prin ministerele de resort sau prin organele de specialitate ale administrației publice centrale din subordinea guvernului sau a ministerelor de resort, după caz, pentru bunurile aparţinând domeniului public al statului potrivit prevederilor art 287 lit a) din OUG nr. 57 privind Codul Administrativ.
	Reglementarea situației juridice a imobilului-teren înscris în CF nr. 407725 Timișoara nr. top. 8477/1/1/1/1/1/1/1 este necesară în vederea dezlipirii unei suprafețe de 2500 mp necesară pentru accesarea fondurilor europene aferente PNRR în vederea realizării investiției – Centru Integrat de Colectare prin aport voluntar destinat aglomerărilor urbane mari (CAV).
	Centrul de colectare prin aport voluntar va asigura colectarea separată a deșeurilor menajere care nu pot fi colectate în sistem „door-to-door”, respectiv deșeurile reciclabile și biodeșeuri care nu pot fi colectate în pubele individuale, precum și fluxurile speciale de deșeuri-deșeuri voluminoase, deșeuri textile,  deșeuri din lemn, mobilier, deșeuri din anvelope, deșeuri de echipamente electrice și electronice, baterii uzate, deșeuri periculoase, deșeuri de grădină, deșeuri din construcții și demolări , etc.
 	Scopul reglementării situației juridice a imobilului-teren înscris în CF nr. 407725 Timișoara nr. top. 8477/1/1/1/1/1/1/1 este dezvoltarea urbanistică a anumitor zone situate în Municipiul Timișoara prin promovarea unor obiective de interes public local.
	Conform adresei Serviciului Juridic nr. SC2022-19467/11.08.2022 nu figurează litigii pe rolul instanțelor de judecată în curs de soluționare cu privire la imobilului-teren înscris în CF nr. 407725 Timișoara nr. top. 8477/1/1/1/1/1/1/1.
 	Prin adresa nr. SC202-19467/09.08.2022, Compartimentul Fond Funciar ne comunică că au fost înregistrate revendicări în baza legilor fondului funciar asupra imobilului respectiv, care au fost soluționate. Totodată, facem precizarea că dosarele mai sus arătate nu afectează în nici un fel imobilul-teren care face obiectul prezentului act administrativ .
	Conform evidenței Biroului Clădiri Terenuri imobilul respectiv nu a fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 şi nici în baza O.U.G.nr. 94/2000, republicată, modificată şi completată prin O.U.G. nr. 209/2005 privind retrocedarea unor imobile care au aparţinut cultelor religioase din România. 
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind înaintarea către Guvernul României a unei cereri privind trecerea imobilului-teren  înscris în CF nr. 407725 Timișoara nr. top. 8477/1/1/1/1/1/1/1 din domeniul public al Statului Român în domeniul public al Municipiului Timișoara .
[bookmark: _Hlk36138493]	Având în vedere cele expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 



      DIRECTOR PATRIMONIU,				                 ÎNTOCMIT,
      MIHAI BONCEA						   	     DUMITRAȘCU VIOREL 

